**Rapla maakonna sotsiaalvaldkonna auhinnastatuut**

I ÜLDSÄTTED

1. Statuut kehtestab Rapla maakonna  sotsiaalvaldkonna auhinna andmise alused ja korra.
2. Rapla maakonna sotsiaalvaldkonna auhinnaks (edaspidi: auhind) on klaasskulptuur „Süda”,
millel on Raplamaa tervise ja turvalisuse logo.
3. Rapla maakonna sotsiaalauhinnaga tunnustatakse ühte üksikisikut või kollektiivi
(organisatsioon, asutus), kes on:
	1. märkimisväärselt kaasa aidanud Raplamaal sotsiaalvaldkonna edendamisele, panustanud
	 arendamisele ja oma tegevusega väärtustanud inimeste heaolu ja sotsiaalset turvalisust
	 kogukonnas;
	2. ja/või algatanud ja ellu viinud silmapaistvaid valdkondlikke toetavaid tegevusi;
	3. ja/või pikaajaliselt ja tulemuslikult tegutsenud sotsiaalvaldkonnas;
	4. ja/või algatanud ja arendanud valdkondade ülest koostööd kohalikul ja/või maakondlikul
	 tasandil.
4. Kandidaat võib tegutseda nii avalikus, äri- või kolmandas sektoris.

II KANDIDAATIDE ESITAMINE

1. Maakonna tervisenõukogu (edaspidi: nõukogu) avaldab konkursi info Raplamaa Omavalitsuste Liidu ja kohalike omavalitsuste kodulehtedel, sotsiaalmeedias ja valdade ajalehtedes;
2. Kirjalikud ettepanekud kandidaatide kohta tuleb esitada nõukogule (aadressil rol@raplamaa.ee) 30 päeva jooksul pärast konkursi välja kuulutamist.
3. Ettepanek esitada vastavalt vormil (lisa 1), mis sisaldab järgmisi andmeid:
	1. kandidaadi nimi;
	2. kandidaadi töökoht, amet, e-posti aadress;
	3. kandidaadi teenete loetelu või tegevuse kirjeldus;
	4. ettepaneku tegija nimi, amet, kontaktid, allkiri.
4. Komisjon vaatab laekunud ettepanekud läbi hiljemalt 5 tööpäeva jooksul ja teeb Raplamaa Omavalitsuste Liidu juhatusele ettepaneku autasustamise kohta.
5. Raplamaa Omavalitsuste Liidu juhatus kinnitab laureaadi protokollilise otsusega.

III AUTASU ÜLEANDMINE

1. Auhinna annab Raplamaa Omavalitsuste Liidu juhatuse esimees üle maakonna olulisel üritusel.
2. Tunnustatute üle peab arvestust Raplamaa Omavalitsuste Liit.
3. Auhinnale võib kandideerida igal aastal.